ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
நாட்டில் போடப்பட்ட தடுப்பூசிகளின் எண்ணிக்கை 9.43 கோடியை கடந்தது: 24 மணி நேரத்தில் 36 லட்சம் தடுப்பூசிகள் போடப்பட்டன
நாட்டில் போடப்பட்ட கொவிட் தடுப்பூசிகளின் மொத்த எண்ணிக்கை இன்று 9.43 கோடியை கடந்தது.
இன்று காலை 7 மணி வரை, 9,43,34,262 தடுப்பூசிகள் போடப்பட்டன.
கடந்த 24 மணி நேரத்தில் 36 லட்சம் தடுப்பூசிகள் போடப்பட்டன.
83 ஆம் நாளான நேற்று, 36,91,511 தடுப்பூசிகள் போடப்பட்டன.
இந்தியாவில் போடப்படும் கொவிட் தடுப்பூசிகளின் தினசரி சராசரி 37,94,328 டோஸ்களாக உள்ளதால், உலகளவில் இந்தியா முதல் இடத்தில் உள்ளது.
இந்தியாவில் தினசரி கொவிட் பாதிப்பு தொடர்ந்து அதிகரிக்கிறது. கடந்த 24 மணி நேரத்தில் 1,31,968 பேருக்கு புதிதாக தொற்று ஏற்பட்டுள்ளது.
மகாராஷ்டிரா, சட்டீஸ்கர், உத்தரப் பிரதேசம், தில்லி, கர்நாடகா, கேரளா, மத்தியப் பிரதேசம், தமிழ்நாடு, குஜராத் மற்றும் ராஜஸ்தான் ஆகிய 10 மாநிலங்களில் தினசரி கொவிட் பாதிப்பு அதிகரித்துள்ளது.
மகாராஷ்டிராவில் அதிகபட்சமாக 56,286 பேருக்கு கொவிட் தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் எண்ணிக்கை 9,79,608-ஐ எட்டியுள்ளது.
நாட்டில் குணமடைந்தவர்களின் மொத்த எண்ணிக்கை இன்று 1,19,13,292- ஆக உள்ளது.
கடந்த 24 மணி நேரத்தில், 61,899 பேர் குணமடைந்துள்ளனர். 780 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1710596
குறு சிறு மற்றும் நடுத்தர தொழில் துறை அமைச்சகம்
நாட்டில் கச்சா பருத்தி விலை உயர்வுக்கு இடையே கேவிஐசி உற்பத்தி பொருட்களின் விலை சரிக்கட்டல் இருப்பு நிதி காதி நிறுவனங்களை கடும் விலை உயர்விலிருந்து காப்பாற்றியுள்ளது
சந்தையில் ஏற்படும் ஏற்ற, இறக்கங்கள் மற்றும் இதர பின்விளைவுகளைக் கருத்தில் கொண்டு, சிறப்பு இருப்பு நிதியை உருவாக்கும் தொலைநோக்கு கொள்கை முடிவை காதி மற்றும் கிராம தொழில்கள் ஆணையம் கேவிஐசி 2018-ல் எடுத்தது. கச்சா காட்டன் விலை பெருமளவுக்கு உயர்ந்துள்ளதால், ஜவுளி தொழில் முழுவதும் பாதிப்புக்குள்ளாகி உள்ள சூழலில், சிறப்பு இருப்பு நிதியின் சரிக்கட்டல் மூலம், நாடு முழுவதும் அனைத்து காதி நிறுவனங்களும் காப்பாற்றப்பட்டுள்ளன.
கடந்த மூன்று ஆண்டுகளாக, ஜவுளித்துறை முழுவதும் கடும் கச்சா காட்டன் விலை உயர்வு, பற்றாக்குறை நிலவி வருகிறது. 2018-ம் ஆண்டில் காதி ஆணையம் சிறப்பு நிதி ஏற்படுத்தும் முடிவை எடுத்தது. இது தற்போது காதி நிறுவனங்களுக்கு பெரும் நிவாரணமாக அமைந்துள்ளது. விலை உயர்வால் ஏற்படும் நிதி நெருக்கடி இருப்பு நிதி சரிக்கட்டல் நடவடிக்கை மூலம் சரிசெய்யப்பட்டுள்ளது.
காதி ஆணையத்தின் முன்யோசனையான நடவடிக்கையால், நாடு முழுவதும் உள்ள காதி நிறுவனங்களும், அவற்றை நம்பியுள்ள நெசவாளர்கள் மற்றும் கைவினை கலைஞர்களின் வாழ்வாதாரமும் காப்பாற்றப்பட்டுள்ளது.
மேலும் விரிவான விவரங்களுக்கு ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1805482
பிரதமர் அலுவலகம்
சிட்டுக்குருவிகளைப் பாதுகாப்பதற்கான முயற்சிகளுக்கு பிரதமர் பாராட்டு
மாநிலங்களவை உறுப்பினர் திரு பிரிஜ் லால், சிட்டுக்குருவிகளைத் தன் வீட்டில் பாதுகாப்பதற்காக மேற்கொண்ட முயற்சிகளை பிரதமர் திரு நரேந்திர மோடி பாராட்டினார்.
மாநிலங்களவை உறுப்பினரின் ட்விட்டருக்குப் பதிலளித்து பிரதமர், தெரிவித்திருப்பதாவது:
”மிகவும் நல்லது! உங்களின் இந்த முயற்சி அனைவருக்கும் ஊக்கமளிக்கும்.”
நிதி அமைச்சகம்
பிரதமரின் முத்ரா திட்டத்தின் கீழ், 2015 ஏப்ரல் முதல் ரூ.15.97 லட்சம் கோடி மதிப்பில் 30 கோடிக்கும் அதிகமான கடன்கள் வழங்கப்பட்டன: மத்திய அமைச்சர் தகவல்
பிரதமரின் முத்ரா திட்டத்தின் கீழ், 2015 ஏப்ரல் முதல் ரூ.15.97 லட்சம் கோடி மதிப்பில் 30 கோடிக்கும் அதிகமான கடன்கள் வழங்கப்பட்டுள்ளதாக மாநிலங்களவையில் மத்திய நிதித்துறை இணையமைச்சர் டாக்டர் பகவத் கிசான்ராவ் கரத் தெரிவித்தார்.
அவர் மாநிலங்களவையில் எழுத்து பூர்வமாக அளித்த பதிலில் கூறியதாவது:
2019-20 மற்றும் 2020-21ம் நிதியாண்டுகளில் பிரதமரின் முத்ரா திட்டத்தின் கீழ் ரூ.6.41 லட்சம் கோடி மதிப்பில் 11.29 கோடிக்கும் அதிகமான கடன்கள் வழங்கப்பட்டுள்ளன.
பிரதமரின் முத்ரா திட்டம் கடந்த 2015ம் ஆண்டு ஏப்ரல் மாதம் கொண்டுவரப்பட்டது. அப்போது முதல் ரூ.15.97 லட்சம் கோடி மதிப்பில் 30 கோடிக்கும் மேற்பட்ட கடன்கள் வழங்கப்பட்டுள்ளன.
முத்ரா திட்டத்தின் கீழ் தொழில் முனைவு நடவடிக்கைளுக்கு ரூ.10 லட்சம் வரை கடன் அளிக்கப்படுகிறது.
15CA/15CB வருமானவரி படிவங்களை தாக்கல் செய்வதற்கு மேலும் தளர்வு:
வருமானவரி சட்டம், 1961-ன்படி 15CA/15CB படிவங்களை மின் முறையில் தாக்கல் செய்ய வேண்டும். வருமானவரி இணையதளத்தில் www.incometax.gov.in, இதை தாக்கல் செய்வதற்கான கடைசி தேதி 2021 ஜூலை 15 ஆக இருந்தது.
இதை மின்முறையில் தாக்கல் செய்ய , வரி செலுத்துவோர் சிரமங்களை சந்தித்தனர். எனவே இதற்கான தாக்கல் தேதியை, 2021 ஆகஸ்ட் 15ம் தேதிவரை நீட்டிக்க நேரடி வரி வாரியம் முடிவு செய்துள்ளது.
கட்டமைப்பு துறை மறுமலர்ச்சி நடவடிக்கை:
கொவிட்-19 தொற்று பாதிப்பு காரணமாக பொருட்களின் விலை அதிகரித்தது. பணப்புழக்கத்தை எளிதாக்க மத்திய அரசு பல நடவடிக்கைகளை எடுத்தது.
கொவிட் -19 தாக்கத்தை குறைக்க, கட்டமைப்பு துறைகளுக்கு உதவ தற்சார்பு இந்தியா நிதியுதவி அறிவிக்கப்பட்டது. கொவிட்-19 தொற்றால் பாதிக்கப்பட்ட துறைகளுக்கு ரூ.1.1 லட்சம்கோடி மதிப்பிலான கடன் உத்திரவாத திட்டம் கடந்த ஜூன் 28ம் தேதி அறிவிக்கப்பட்டது. கூடுதலாக ரூ.1.5 லட்சம் கோடி மதிப்பில் அவசரகால கடன் உத்தரவாதம் திட்டம் அறிவிக்கப்பட்டது.
பொருளாதார வளர்ச்சியை வலுப்படுத்த நாட்டின் கட்டமைப்பு திட்டங்களுக்கான முதலீட்டு செலவினங்களை மத்திய அரசு அவ்வப்போது ஆய்வு செய்து வருகிறது.
மத்திய அரசின் ஒப்பந்தங்களுக்கான பாதுகாப்பு நிதி, அனைத்து ஒப்பந்தங்களிலும், இந்தாண்டு இறுதி வரை 10 சதவீதத்திலிருந்து 3 சதவீதமாக குறைக்கப்பட்டது. ஏலம் எடுப்பதற்கான பாதுகாப்பு தொகையும் இந்தாண்டு இறுதி வரை தள்ளபடி செய்யப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737197
https://pib.gov.in/PressReleasePage.aspx?PRID=1737217
https://pib.gov.in/PressReleasePage.aspx?PRID=1737226
----
(Visitor Counter : 201
ரசாயனம் மற்றும் உரங்கள் அமைச்சகம்
இந்திய மருத்துவ உபகரணங்கள் துறையின் மூன்றுநாள் தேசிய கண்காட்சி – இந்திய மருத்துவ தொழில்நுட்ப கண்காட்சி, 2023- நடைபெறும் நாட்கள் மாற்றியமைக்கப்பட்டுள்ளது; தற்போது இக்கண்காட்சி 2023 ஜனவரி 17 முதல் 19 வரை புதுதில்லி ஏரோசிட்டி மைதானத்தில் நடைபெறும்
மத்திய அரசு ஏற்பாடு செய்துள்ள இந்திய மருத்துவ தொழில்நுட்பத் துறையின் முதலாவது இந்திய மருத்துவ தொழில்நுட்ப கண்காட்சி நடைபெறும் நாட்கள் மாற்றியமைக்கப்பட்டுள்ளது. தற்போது இக்கண்காட்சி 2023 ஜனவரி 17 முதல் 19 வரை புதுதில்லி ஏரோசிட்டி மைதானத்தில் நடைபெறும்.
முன்னதாக இந்த 3 நாள் கண்காட்சி 2022 டிசம்பர் 09-ந் தேதி முதல் 11-ந் தேதி வரை நடைபெறுவதாக இருந்தது. இந்திய மருத்துவ தொழில்நுட்ப கண்காட்சியின் இணையதளம் 30 செப்டம்பர் 2022 அன்று தொடங்கப்பட்டது.
மத்திய அரசின் மருந்து உற்பத்தி துறை மருத்துவ உபகரணங்கள் தொழில்துறையுடன் இணைந்து முதலாவது இந்திய மருத்துவ தொழில்நுட்ப மூன்று நாள் கண்காட்சிக்கு ஏற்பாடு செய்துள்ளது. இதை இந்திய வர்த்தக மற்றும் தொழில்துறை கூட்டமைப்பு  ஒருங்கிணைக்கிறது. “உபகரணம், நோய் கண்டறிதல் மற்றும் மின்னணு எதிர்காலம்” என்ற கருப்பொருளில் இக்கண்காட்சியை நடத்த திட்டமிடப்பட்டுள்ளது. உற்பத்தியுடன் இணைந்த ஊக்கத்தொகை திட்ட பயனாளர்கள், ஸ்டார்ட் அப், சிறு குறு மற்றும் நடுத்தர தொழில்துறை, புதுமை கண்டுபிடிப்புகள் தொழில்முனைவோர் அரசு மற்றும் தனியார் மருத்துவமனைகள், பெரிய தொழில்துறை, கல்வித்துறை, ஆராய்ச்சி நிலையங்கள், முதலீட்டாளர்கள், மாநில அரசுகள், மருத்துவ தொழில்நுட்ப பூங்காக்கள், முக்கிய அரசு அதிகாரிகள் ஆகியோரை ஒருங்கிணைத்து இத்துறையை வளர்ச்சியடைய செய்வதற்கான வழிவகைகளை காண இக்கண்காட்சியின் மூலம் திட்டமிடப்பட்டுள்ளது.
இக்கண்காட்சியில் பங்கேற்பதற்காக இதுவரை 150க்கும் மேற்பட்ட ஸ்டார்ட் அப் நிறுவனங்கள் 275-க்கும் மேற்பட்ட இந்திய மற்றும் சர்வதேச மருத்துவ உபகரண நிறுவனங்கள் மற்றும் சிறு, குறு மற்றும் நடுத்தர தொழில் நிறுவனங்கள், 50-க்கும் மேற்பட்ட ஆராய்ச்சி நிறுவனங்கள் உள்ளிட்ட தரப்பினர் உறுதி செய்துள்ளனர்.
இந்தியாவில் மருத்துவ உபகரணத்துறையின் சந்தை மதிப்பு 11 பில்லியன் அமெரிக்க டாலராக மதிப்பிடப்பட்டுள்ளது. 2030-ம் ஆண்டுக்குள் 50 பில்லியன் அமெரிக்க டாலராக இது வளர்ச்சியடையும் என்று எதிர்பார்க்கப்படுகிறது. இக்கண்காட்சி இந்திய மருத்துவ தொழில்நுட்ப துறைக்கு தர அங்கீகாரத்தை அளிக்கும்.
தேசிய மருத்துவ தொழில்நுட்ப கண்காட்சி 2023 குறித்த விவரங்களை http://www.indiamedtechexpo.in/ இணையதளத்தில் காணலாம்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1876639
நுகர்வோர் நலன், உணவு மற்றும் பொது விநியோகம் அமைச்சகம்
வர்த்தகர்கள் / மொத்த விற்பனையாளர்கள், சில்லறை விற்பனையாளர்கள், பெரிய விநியோக சில்லறை விற்பனையாளர்கள், பதப்படுத்துவோர் ஆகியோர் வாராந்திர சர்க்கரை கையிருப்புகளை வெளியிடுவதை மத்திய அரசு கட்டாயமாக்கியுள்ளது
நாட்டில் சர்க்கரையின் சில்லறை விற்பனை விலையை மத்திய அரசு வெற்றிகரமாக பராமரித்து வருகிறது. சர்க்கரைச் சந்தையில் பதுக்கலைத் தடுப்பதற்கும், நேர்மையற்ற ஊகங்களைத் தடுப்பதற்கும் ஒரு முன்னெச்சரிக்கை நடவடிக்கையாக, ஒவ்வொரு திங்கட்கிழமையும் உணவு மற்றும் பொது விநியோகத் துறையின் இணையதளத்தில்  வணிகர்கள் / மொத்த விற்பனையாளர்கள், சில்லறை விற்பனையாளர்கள், பெரிய விநியோக சில்லறை விற்பனையாளர்கள், சர்க்கரை பதப்படுத்துபவர்கள் ஆகியோருக்கு சர்க்கரையின் இருப்பு நிலையை கட்டாயமாக வெளியிடுமாறு அரசு ஆணையிட்டுள்ளது.
பதுக்கல் மற்றும் ஊகங்களைத் தடுப்பதன் மூலம், சர்க்கரை அனைத்து நுகர்வோருக்கும் குறைந்த விலையில் கிடைப்பதை உறுதி செய்வதை மத்திய அரசு நோக்கமாகக் கொண்டுள்ளது.
இந்த முழுமையான டிஜிட்டல் முன்முயற்சி எந்தவொரு ஊக பரிவர்த்தனைகளிலிருந்தும் சரக்குப் பதுக்கல்காரர்களைத் தடுப்பதன் மூலம் சீரான முறையில் சர்க்கரை சந்தையை சென்றடையும். மேலும், சர்க்கரை ஆலைகள் மற்றும் வணிகர்களிடமிருந்து உரிய சட்டங்கள் மற்றும் மாதாந்திர உள்நாட்டு ஒதுக்கீட்டு விதிமுறைகளைக் கடைப்பிடிக்க அரசு ஒத்துழைப்பை எதிர்பார்க்கிறது. இதை மீறும் ஆலைகள் மீது கடும் நடவடிக்கை எடுக்கப்படும்.
2023 ஆகஸ்ட் இறுதியில் 83 லட்சம் மெட்ரிக் டன் இருப்புடன், 2023 அக்டோபரில் அரவைப்பணிகள் தொடங்கும் என்று எதிர்பார்க்கப்படுவதால், இந்தியாவில் உள்நாட்டு நுகர்வுக்கு போதுமான கையிருப்பு உள்ளது, பண்டிகைக்காலங்களில் முற்றிலும் பற்றாக்குறை இருக்காது. உண்மையில், சர்க்கரை ஆலைகள் உடனடியாக விற்பனையைத் தொடங்கக்கூடிய 13 லட்சம் மெட்ரிக்டன் உள்நாட்டு விற்பனை ஒதுக்கீட்டின் முதல் தவணையை அரசு வெளியிட்டுள்ளது.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும் https://pib.gov.in/PressReleasePage.aspx?PRID=1959407
நிலக்கரி அமைச்சகம்
ஜூன் 13 ஆம் தேதி நிலவரப்படி, 44.22% வளர்ச்சியுடன் ஒட்டு மொத்த நிலக்கரி இருப்பு 110.58 மில்லியன் டன்னை எட்டியது
தற்சார்பு இந்தியா என்னும் தொலைநோக்குக்கு இணங்க, மத்திய நிலக்கரி அமைச்சகம் நாட்டின் எரிசக்திப் பாதுகாப்பை உறுதி செய்வதை நோக்கமாகக் கொண்டுள்ளது. நிலக்கரி உற்பத்தியை அதிகரிப்பதிலும். அனைத்து சம்பந்தப்பட்ட தரப்பினருக்கும் நிலக்கரியை விநியோகம் செய்வதிலும் நிலக்கரி அமைச்சகம் தீவிரமாக செயல்பட்டு வருகிறது.
2023 ஜூன் 13 தேதி நிலவரப்படி ஒட்டு மொத்த நிலக்கரி இருப்பு 110.58 மில்லியன் டன்னை எட்டியுள்ளது. இது கடந்த ஆண்டு இருப்பான 76.67 மில்லியன் டன்னுடன் ஒப்பிடுகையில், 44.22% என்னும் கணிசமான வளர்ச்சியை கண்டுள்ளது. நிலக்கரி இருப்பு அதிகரித்துள்ளதால் நிலக்கரி விநியோகத்தை தடையின்றி பராமரிக்க வழி ஏற்பட்டுள்ளது.
இதே போல 13.06.2023 நிலவரப்படி 2023-24 நிதியாண்டில், மின்சாரத் துறைக்கு நிலக்கரி அனுப்பும் விசயத்தில் 164.84 மில்லியன் டன் என்னும் ஒட்டு மொத்த அளவில் சாதனை நிகழ்த்தப்பட்டுள்ளது. இது முந்தைய ஆண்டைக் காட்டிலும் 5.11% அதிகமாகும்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1932613
மத்திய பணியாளர் தேர்வாணையம்
பொறியியல் சேவைகள் தேர்வு, 2020-ன் இறுதி முடிவுகள்
மத்திய அரசுப் பணியாளர் தேர்வாணையம் 2020 அக்டோபரில் நடத்திய பொறியியல் சேவைகள் தேர்வு, 2020-ன் எழுத்துப் பகுதி மற்றும் மார்ச்-ஏப்ரல் 2021-ல் நடைபெற்ற ஆளுமை தேர்வு ஆகியவற்றின் முடிவுகளின் அடிப்படையில், அமைச்சகங்கள்/துறைகளில் பல்வேறு சேவைகள்/பதவிகளுக்கு நியமிக்கப்படுவதற்கு பரிந்துரைக்கப்பட்டுள்ள தேர்வர்களின் பட்டியல் வெளியிடப்பட்டுள்ளது.
சிவில் பொறியியல் பதவிகளுக்கு 127 பேரும், இயந்திர பொறியியலுக்கு 38 நபர்களும், மின்சார பொறியியலுக்கு 62 பேரும், மின்னணு மற்றும் தொலைத்தொடர்பு பொறியியலுக்கு 75 நபர்களும் என மொத்தம் 302 பேர் தேர்ந்தெடுக்கப்பட்டுள்ளனர்.
இவர்களில் பொதுப்பிரிவில் இருந்து 90 பேரும், பொருளாதாரத்தில் நலிந்த பிரிவில் இருந்து 35 நபர்களும், இதர பிற்படுத்தப்பட்ட பிரிவில் இருந்து 100 பேரும், பட்டியல் பிரிவில் இருந்து 53 நபர்களும், பட்டியல் பழங்குடியினர் பிரிவில் இருந்து 24 நபர்களும் தேர்ந்தெடுக்கப்பட்டுள்ளனர்.
விதிகள் மற்றும் காலியிடங்களின் அடிப்படையில் பணி நியமனங்கள் செய்யப்படும். பல்வேறு சேவைகள்/பதவிகளுக்கான தேர்வர்களின் ஒதுக்கீடு அவர்களின் மதிப்பெண்கள் மற்றும் விருப்பங்களின் அடிப்படையில் செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1711194
நிதி அமைச்சகம்
ஃபிரான்சில் இந்திய சொத்துக்கள் முடக்கப்படுவது குறித்த செய்திகளுக்கு நிதி அமைச்சகத்தின் விளக்கம்
பாரிசில் உள்ள இந்திய அரசிற்கு சொந்தமான சொத்துக்களை கெய்ர்ன் எனர்ஜி நிறுவனம் முடக்கி உள்ளதாக ஊடக செய்திகள் தெரிவித்துள்ளன. எனினும், இது தொடர்பான எந்த ஒரு அறிவிக்கை, ஆணை அல்லது தகவலை ஃபிரான்ஸ் நீதிமன்றத்திடமிருந்து இந்திய அரசு பெறவில்லை.
இந்தியாவின் நலனைக் கருதி, இது போன்ற எந்த ஒரு ஆணை கிடைத்தாலும், சட்ட ஆலோசகர்களுடன் கலந்தாலோசித்து, தேவையான சட்டபூர்வமான தீர்வுகளை மேற்கொள்ள அரசு நடவடிக்கைகளை எடுக்கும்.
கடந்த 2020-ஆம் ஆண்டு டிசம்பர் மாதத்தில் ஹேக் மேல்முறையீட்டு நீதிமன்றம் அளித்த சர்வதேச நடுவர்மன்ற தீர்ப்பை ஒதுக்கி வைக்குமாறு ,மார்ச் 22, 2021 அன்று அரசு ஏற்கனவே விண்ணப்பத்தைத் தாக்கல் செய்துள்ளது. ஹேக் நீதிமன்றத்தில் இந்தியா தனது வாதத்தை தீவிரமாக முன்வைக்கும்.
இந்தப் பிரச்சினையை சுமுகமாகத் தீர்ப்பது குறித்து கெய்ர்ன்ஸ் நிறுவனத்தின் தலைவரும், உறுப்பினர்களும் இந்திய அரசை அணுகி உள்ளதாகவும் அந்த செய்தியில் குறிப்பிடப்பட்டுள்ளது. ஆக்கபூர்வமான விவாதங்கள் நடைபெற்றுள்ளன. சட்ட வரம்பிற்கு உட்பட்ட சுமுகமான தீர்வுக்கு அரசு தொடர்ந்து ஆதரவளிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733612
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ், இதுவரை 68.46 கோடி கொவிட் தடுப்பூசிகள் செலுத்தப்பட்டுள்ளன.
கடந்த 24 மணி நேரத்தில் 42,766 பேருக்கு புதிதாக பாதிப்பு ஏற்பட்டுள்ளது.
கொவிட் சிகிச்சை பெறுபவர்கள் மொத்த பாதிப்பில் 1.24 சதவீதம்.
இந்தியாவில் கொவிட் சிகிச்சை பெறுபவர்களின் மொத்த எண்ணிக்கை 4,10,048.
குணடைந்தோர் வீதம் தற்போது 97.42 சதவீதமாக உள்ளது.
கடந்த 24 மணி நேரத்தில் 38,091 பேர் குணமடைந்துள்ளதால், குணமடைந்தவர்களின் மொத்த எண்ணிக்கை 3,21,38,092 ஆக அதிகரித்துள்ளது.
வாராந்திர பாதிப்பு வீதம் கடந்த 72 நாட்களாக, 2.62 சதவீதத்துக்கும் குறைவாக உள்ளது.
தினசரி கொவிட் பாதிப்பு 2.45 சதவீதமாக உள்ளது.
இதுவரை மேற்கொள்ளப்பட்ட மொத்த பரிசோதனைகள் 53 கோடி.
-----
(Visitor Counter : 164
பாதுகாப்பு அமைச்சகம்
இந்திய ராணுவத்தின் இணையவழி ஓவியப் போட்டி
கடந்த 1971-ஆம் ஆண்டு நடைபெற்ற இந்திய-பாகிஸ்தான் போரில் இந்தியா வெற்றி பெற்றதன் 50-வது ஆண்டைக் குறிக்கும் வகையில் நடைபெற்றுவரும் ஸ்வர்ணிம் விஜய் வர்ஷ் கொண்டாட்டங்களின் ஒரு பகுதியாக ஜூலை ஒன்றாம் தேதி முதல் ஆகஸ்ட் 31-ஆம் தேதி வரை இணைய வழி ஓவியப் போட்டிக்கு இந்திய ராணுவம் ஏற்பாடு செய்துள்ளது. இந்திய குடிமக்கள் அனைவரும் இந்தப் போட்டியில் கலந்து கொண்டு தங்களது படைப்புகளை swarnimvijayvarsh.adgpi[at]gmail[dot]com என்ற மின்னஞ்சல் முகவரிக்கு அனுப்பலாம். இந்தப் போட்டி குறித்த கூடுதல் விவரங்கள் இந்திய ராணுவத்தின் முகநூல், இன்ஸ்டாகிராம் மற்றும் ட்விட்டர் உள்ளிட்ட சமூக வலைதளப் பக்கங்களில் வெளியிடப்பட்டுள்ளன.
குறிப்பிட்ட ஓவியங்கள், இந்திய ராணுவத்தின் அதிகாரபூர்வமான ஊடகங்களில் பயன்படுத்தப்படுவதுடன் வெற்றிபெறும் படைப்புகளுக்கு உரிய அங்கீகாரத்துடன் ரொக்கப்பரிசும் வழங்கப்படும். ஓவியப் போட்டியைத் தொடர்ந்து பல்வேறு நிகழ்ச்சிகளும், போட்டிகளும் நடைபெறவுள்ளன. இது பற்றிய விரிவான தகவல்கள் அச்சு மற்றும் சமூக ஊடகங்களின் வாயிலாக தெரிவிக்கப்படும். 1971-ஆம் ஆண்டு நடைபெற்ற விடுதலைப் போரில் இந்திய ராணுவப் படைகளின் பங்களிப்பு பற்றி சக குடிமக்களுக்கு எடுத்துரைத்து, அவர்களுடனான உறவை மேலும் வலுப்படுத்தும் நோக்கத்தில் இந்திய ராணுவம் இந்தப் போட்டிக்கு ஏற்பாடு செய்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1733043
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
நாட்டில் பறவைக் காய்ச்சல் நிலவரம்
பறவைக் காய்ச்சல், 2021 ஜனவரி 13ம் தேதி நிலவரப்படி, 10 மாநிலங்களில் பரவியுள்ளது உறுதி செய்யப்பட்டுள்ளது.
மேலும், ஜம்மு காஷ்மீரின் கந்தர்பால் மாவட்டம், ஜார்கண்ட்டின் 4 மாவட்டங்களில் பறவைகள் இயற்கைக்கு மாறாக இறந்துள்ளன.
கால்நடை பராமரிப்பு துறைச் செயலாளர் தலைமையின் கீழ், 2021 ஜனவரி 12ம் தேதி, இணையக் கருத்தரங்கு நடத்தப்பட்டது. இதில் 17 மாநிலங்களின் பிரதிநிதிகள் கலந்து கொண்டனர். இந்தக் கூட்டம் மூலம், 2021 செயல் திட்டத்துடன், பறவைக் காய்ச்சல் பரவுவதை திறம்பட கட்டுப்படுத்த வேண்டும் என மாநிலங்களுக்கு அறிவுறுத்தப்பட்டது. இந்த நிலமையைச் சமாளிக்க, சுகாதாரத்துறை மற்றும் வனத்துறையுடன் இணைந்து செயல்பட வேண்டும் என மாநிலங்கள் கேட்டுக் கொள்ளப்பட்டுள்ளன. போதிய அளவு பாதுகாப்பு உபகரணங்களையும், கோழிப் பண்ணைகளில் உயிரி பாதுகாப்பு நடவடிக்கைகளையும் பராமரிக்க வேண்டும் என மாநிலங்கள் கேட்டுக் கொள்ளப்பட்டுள்ளன.
பறவைக் காய்ச்சல் பாதிப்பை விரைவில் அடையாளம் காண, உயிரி பாதுகாப்பு-2 ஆய்வுகங்களை மாநில அளவில் அடையாளம் காண வேண்டும் எனவும், கட்டுப்பாடு நடவடிக்கைகளை சரியான நேரத்தில் மேற்கொள்ள வேண்டும் என்றும் மாநிலங்களுக்கு உத்தரவிடப்பட்டள்ளது.
பறவைக் காய்ச்சல், கோழிப் பண்ணை விவசாயிகளுக்கு மிகப் பெரிய நஷ்டத்தை ஏற்படுத்தும் என்பதால், கோழிப் பண்ணைகள் இடையே தொற்று பரவாமல் இருப்பதை உறுதி செய்ய வேண்டும் என அனைத்து மாநிலங்களும் கேட்டுக் கொள்ளப்பட்டுள்ளன.
பிற மாநிலங்களில் இருந்து கோழிகள், முட்டைகள் விநியோகத்துக்கு பல மாநிலங்கள் தடை விதித்துள்ளன. இது கோழிப் பண்ணை தொழிலுக்கு எதிர்மறையான பாதிப்பை ஏற்படுத்தும் என்பதால், இந்த முடிவை மாநிலங்கள் மறுபரிசீலனை செய்ய வேண்டும் என கேட்டுக் கொள்ளப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1688263
-----
((Visitor Counter : 122
சுகாதாரம் மற்றும் குடும்ப நலத்துறை அமைச்சகம்
ஒரே பூமி, ஒரே குடும்பம், ஒரே எதிர்காலம் என்ற குறிக்கோளின் கீழ் மின்னணு சுகாதார முறையை நாடு முழுவதும் முன்னெடுத்துச் செல்ல இந்திய பணியாற்றி வருகிறது- டாக்டர் மன்சுக் மாண்டவியா
‘கடைக்கோடி குடிமகனுக்கும் உலகளாவிய மருத்துவ சேவைகள்’ என்ற கருப்பொருளோடு நடைபெற்ற சர்வதேச மின்னணு சுகாதார மாநாட்டின் நிறைவு விழாவில் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா உரையாற்றினார்.
அப்போது, சுகாதார சேவைகளை அளிப்பதில் மின்னணு சுகாதார முறை சிறப்பானது என்று கூறிய அவர், இதில் ஒட்டுமொத்த உலகளாவிய சுகாதார சேவை இலக்குகளை அடைய செய்வதற்கான திறன் உள்ளதாக தெரிவித்தார்.
சுகாதார சேவைகளை செயல்திறன் மிக்க முறையில் வழங்க மின்னணு சுகாதார முறை பெரிதும் கைகொடுக்கும் என்று குறிப்பிட்டார். மகப்பேறு மற்றும் குழந்தைகள் நலத்துறை 200 மில்லியனுக்கும் மேற்பட்ட தகுதிவாய்ந்த தம்பதிகள், 140 மில்லியன் கர்ப்பிணி பெண்கள் மற்றும் 120மில்லியன் குழுந்தைகளை உள்ளடக்கிய தரவுகளை இந்தியா உருவாக்கியிருப்பதாக தெரிவித்தார்.
இதேபோல், சிறப்பான ஆரம்ப சுகாதாரச் சேவைகளை வழங்குவதில் மத்திய அரசு கவனம் செலுத்தி வருவதாகவும், இதன் மூலம் எளிதில் பரவாத 5 தொற்று நோய்கள் குறித்து 30 வயதுக்கும் மேற்பட்ட 15 மில்லியன் பேருக்கு பரிசோதனை மேற்கொள்ளப்பட்டு இருப்பதாக கூறினார்.
சுகாதார சேவைகளில், மின்னணு பரிமாற்றங்களை புகுத்துவதில் உள்ள சவால்களை எதிர்கொள்ள ஏதுவான அம்சங்களை முன்னிறுத்திய கொள்கைகளை வகுக்க மத்திய அரசு பரிசீலித்து வருவதாக கூறினார்.
இந்தியாவின் ஜி 20 தலைமைத்துவத்தின் நோக்கமான ஒரே பூமி. ஒரே குடும்பம், ஒரே எதிர்காலம் என்பதன் அடிப்படையில், மின்னணு சுகாதார மருத்துவ சேவைகளை நாடு முழுவதும் வழங்க நடவடிக்கை மேற்கொள்ளப்பட்டிருப்பதாகவும் குறிப்பிட்டார்.
உலகம் ஒரு குடும்பம் என்ற அடிப்படையில் கோ-வின், இ-சஞ்சீவனி, ஆரோக்கிய சேது போன்ற செயலிகளை இந்தியா உருவாக்கியிருப்பது, உலகளாவிய சுகாதார சேவை மீது இந்தியா காட்டும் அக்கறையை இது எடுத்துக்காட்டுவதாக கூறினார்.
மருத்துவச் சேவைகளை திறம்பட வழங்குவதில் மின்னணு சுகாதாரச் சேவைகள் பெரும் பங்காற்றும் என்று குறிப்பிட்ட அவர், மருந்து தட்டுப்பாடுகள் தவிர்க்கப்படுவதுடன் தொலைதூர மருத்துவம், இ-சஞ்சீவனி என்ற தொலைத்தொடர்பு மருத்துவ ஆலோசனை மூலம் 100 மில்லியனுக்கும் மேலான ஆலோசனைகள் வழங்கப்பட்டிருப்பதை சுட்டிக்காட்டினார்.
கோவின் தடுப்பூசி மேலாண்மை முறை மூலம் 220 கோடிக்கும் மேற்பட்டவர்களுக்கு தடுப்பூசிகள் செலுத்தப்பட்டிருப்பதை குறிப்பிட்ட அமைச்சர் மன்சுக் மாண்டவியா, மின்னணு சுகாதார உள்கட்டமைப்பு வசதிகளை உருவாக்குவதும், மாற்று அறுவை சிகிச்சைக்கான செலவை குறைப்பதும், பொருளாதார மேம்பாட்டுக்கான அம்சங்களாக திகழ்வதாக தெரிவித்தார்.
ஜல்சக்தி அமைச்சகம்
ஜல் சக்தி அமைச்சகம்
ஜல் ஜீவன் திட்டத்தின் சுகாதார பயன்கள்
உலக சுகாதார அமைப்பின், "ஜல் ஜீவன் திட்ட முன்முயற்சியைத் தொடர்ந்து பாதுகாப்பாக நிர்வகிக்கப்படும் குடிநீர் சேவைகளுக்கான அதிகரித்த அணுகலிலிருந்து சாத்தியமான சுகாதார பயன்களை மதிப்பிடுதல்" என்று தலைப்பிடப்பட்டுள்ள சமீபத்திய அறிக்கையின்படி, நாட்டில் பாதுகாப்பாக நிர்வகிக்கப்படும் குடிநீரை வழங்குவதன் மூலம் நாடு முழுவதும் ஏறக்குறைய 4,00,000 வயிற்றுப்போக்கு நோய் இறப்புகளை தவிர்க்க வழிவகுக்கும் என்று மதிப்பிடப்பட்டுள்ளது. மேலும், இந்தியாவில் பாதுகாப்பாக நிர்வகிக்கப்படும் குடிநீரின் சர்வதேச அளவு, சுமார் 14 மில்லியன் டிஏஎல்ஒய்.கள்  தவிர்க்கப்படும் என்றும் மதிப்பிடப்பட்டுள்ளது. இதன் விளைவாக, கணக்கிடப்பட்ட செலவில் 8.2 லட்சம் கோடி மிச்சமாகும். மேலே குறிப்பிடப்பட்ட இந்த அறிக்கை வலை தளத்தின் பொதுக் களத்தில் கிடைக்கிறது.
https://jaljeevanmission.gov.in/sites/default/files/2023-06/Jal-Jeevan-Mission-Summary-of-report.pdf
இத்தகவலை மத்திய ஜல்சக்தி துறை இணையமைச்சர் பிரகலாத் சிங் படேல் மாநிலங்களவையில் இன்று எழுத்துப்பூர்வமாக தெரிவித்தார்.
பெட்ரோலியம் மற்றம் இயற்கை எரிவாயு அமைச்சகம்
சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா உறுப்பினராக சேர மத்திய அமைச்சரவை ஒப்புதல்
சர்வதேச எரிசக்தி முகமையின் கீழ் உள்ள மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மே 9, 2018 அன்று உறுப்பினராக சேர்ந்ததற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சர்வதேச எரிசக்தி முகமையின் கீழ் இயங்கும் இந்த மேம்பட்ட மோட்டார் எரிபொருள் தொழில்நுட்பம் ஒருங்கிணைப்பு திட்டத்தில் இந்தியா மார்ச் 30, 2017-ல் முதல் “கூட்டமைப்பு” அந்தஸ்தில் இருந்து வருகிறது.
பாதுகாப்பு அமைச்சகம்
ஷாங்காய் கூட்டமைப்பு பாதுகாப்பு அமைச்சர்கள் கூட்டத்தின் ஒரு பகுதியாக, மத்திய பாதுகாப்பு அமைச்சருடன், சீன பாதுகாப்பு அமைச்சர் சந்திப்பு
மத்திய பாதுகாப்பு அமைச்சர் திரு ராஜ்நாத் சிங்கை, சீன பாதுகாப்பு அமைச்சர் லீ ஷாங்ஃபூ புதுதில்லியில் இன்று  சந்தித்து பேசினார். இந்த சந்திப்பின் போது இரு தலைவர்களும் இந்தியா - சீன எல்லை விவகாரம் குறித்தும் இரு தரப்பு நல்லுறவுக்கான மேம்பாடு குறித்தும் வெளிப்படையாக விவாதித்தனர்.
எல்லையில் அமைதி மற்றும் சமாதானத்திற்கு வித்திடுவதன் மூலமே இந்தியா - சீனா இடையேயான நல்லுறவை மேம்படுத்த முடியும் என பாதுகாப்பு அமைச்சர் திரு ராஜ்நாத் சிங் தெரிவித்தார். மேலும் எல்லை கட்டுப்பாட்டுக் கோடு சார்ந்த அனைத்து விவகாரங்களுக்கும், தற்போது அமலில் உள்ள இருதரப்பு ஒப்பந்தம் மற்றும் நிலைப்பாட்டிற்கு ஏற்ற வகையில் தீர்வு காண்பது அவசியம் என்றார். அமலில் உள்ள ஒப்பந்தத்தை மீறுவது இரு தரப்பு உறவில் பாதிப்பை ஏற்படுத்தும் என்று மீண்டும் வலியுறுத்திய திரு ராஜ்நாத் சிங் அவ்வாறு செய்வதன் மூலம் எல்லையில் பதற்றத்தைத் தணிக்க முடியும் என்றும் குறிப்பிட்டார்.
பிரதமர் அலுவலகம்
புதுதில்லி விஞ்ஞான்பவனில் நடைபெற்ற மத்திய பொதுத்துறை நிறுவனங்கள் மாநாடு 2018-ல் பிரதமர் ஆற்றிய உரை
எனது அமைச்சரவை சகாக்கள் கனரகத் தொழில் மற்றும் பொது நிறுவனங்கள் துறை அமைச்சர் திரு.ஆனந்த் கீதே, இணை அமைச்சர் திரு. பாபுல் சுப்ரியோ, எனது சகாக்கள் திரு. பி.கே.மிஸ்ரா மற்றும் திரு பி.கே.சின்ஹா, நாடு முழுவதும் இருந்து வந்துள்ள மத்தியப் பொதுத்துறை நிறுவனங்களின் மூத்த அதிகாரிகளே, தாய்மார்களே, பண்பாளர்களே.
பொதுத்துறை நிறுவனங்கள் எனும் சிறிய உலகில் இது ஒரு புதிய தொடக்கமாகும். மத்திய பொதுத்துறை நிறுவனங்களின் மாநாட்டுக்கு வந்துள்ள உங்கள் அனைவரையும் நான் வரவேற்கிறேன். உங்களுக்கு எனது வாழ்த்துக்களைத் தெரிவித்துக் கொள்கிறேன். உங்களது விடாமுயற்சி, உற்சாகம் மற்றும் கடந்த ஒன்றரை மணி நேரத்தில் நீங்கள் தெரிவித்த தெளிவான கருத்துக்களை நான் கேட்டுக் கொண்டிருந்தேன். பெருநிறுவன ஆளுமை முதல் கண்டுபிடிப்பு வரையிலும், தொழில்நுட்பம் மற்றும் புதிய இந்தியா தொடர்பான பல்வேறு அம்சங்கள் குறித்த உங்களது தொலைநோக்கு மற்றும் சிந்தனைகளை அறிந்து கொள்ளும் வாய்ப்பு எனக்குக் கிடைத்தது. இது போன்ற வாய்ப்பை எனக்கு முந்தைய பிரதமர்கள் யாரும் பெற்றார்களா என்று எனக்குத் தெரியவில்லை!
உங்களது துறைகளில் மாற்றத்தை ஏற்படுத்த நீங்கள் ஏராளமான ஆராய்ச்சிகளை மேற்கொண்டு வருகிறீர்கள். நானும் எனது சிந்தனைகள் சிலவற்றை உங்களது விவாதங்களுடன் இணைப்பதன் மூலம், உங்களுக்கும் எனக்கும், சமமான சிந்தனை ஏற்பட வழிவகுக்கும். ஆலோசனை மற்றும் விவாதங்களில் ஒருவர் மற்றவர்களது நடவடிக்கைகளுக்கு ஏதாவது பங்களிப்பை வழங்க முடியும்.
நீங்கள் எதிர்கொள்ளும் அன்றாட சவால்கள் குறித்து விவாதிக்கப்பட வேண்டும். இந்த சிக்கல்களை எதிர்கொள்வதற்கான நடவடிக்கைகளை அரசு அயராது மேற்கொண்டு வருகிறது. கடந்த நான்கு ஆண்டுகளில், பொதுத் துறை நிறுவனங்கள் சிறப்பாக செயல்பட ஏதுவாக அவற்றுக்கு செயல்பாட்டு சுதந்திரத்தை அரசு வழங்கி உள்ளது.
நண்பர்களே,
நாடு சுதந்திரம் அடைந்த பின் தேசத்தை நிர்மாணிப்பதற்கான நாட்டின் பொருளாதார வளர்ச்சிக்கு பொதுத்துறை நிறுவனங்கள் குறிப்பிடத்தகுந்த பங்களிப்பை வழங்கியுள்ளன. அந்தக் காலக்கட்டத்தில் பல்வேறு துறைகளிலும், இந்தியாவிற்கு நிதி, தொழில்நுட்பம் மற்றும் முதலீடுகள் தேவைப்பட்டது. ஆனால் இவற்றைப் பெறுவது எளிதானது அல்ல. எனவே, இந்தத் தேவைகளை நிறைவேற்றுவதற்கு பொதுத்துறை நிறுவனங்கள் பெரிதும் உதவிகரமாக இருந்தன. ஏராளமான தரமான பொருட்கள், உற்பத்தி செய்யப்பட்டன. மின் உற்பத்தி, மின் உற்பத்திக்கான சாதனங்களை வடிவமைத்தல், எஃகு உற்பத்தி, எண்ணெய், தாதுக்கள், நிலக்கரி போன்ற பல்வேறு துறைகளில் பொதுத்துறை நிறுவனங்கள் ஆதிக்கம் செலுத்தி வருகின்றன. தனியார் தொழில்நிறுவனங்கள் பெருமளவில் இல்லாத நேரத்தில், நாட்டின் பொருளாதார வளர்ச்சியை விரைவுபடுத்தியது பொதுத்துறை நிறுவனங்கள்தான். இன்றும் கூட நீங்கள் நாட்டின் பொருளாதாரத்தை வலுப்படுத்துவதோடு, தொழில் நடவடிக்கைகளுக்கு உந்து சக்தியாகவும் திகழ்கிறீர்கள்.
கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 82